
	Nr.
	  26/946


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra propunerii legislative privind înfiinţarea comunei Racşa, prin reorganizarea comunei Oraşu Nou, judeţul Satu Mare, trimisă comisiei pentru examinare pe fond, cu adresa nr. Pl.x708 din 1 februarie 2010.
PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

[image: image1.png]ROMANIA




Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	Bucureşti,
	10.02.2010

	Nr.
	 26/946


R A P O R T      
asupra propunerii legislative privind înfiinţarea comunei Racşa, 
prin reorganizarea comunei Oraşu Nou, judeţul Satu Mare

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x 708 din 1 februarie 2010, cu dezbaterea pe fond în procedură obişnuită, a propunerii legislative privind înfiinţarea comunei Racşa, prin reorganizarea comunei Oraşu Nou, judeţul Satu Mare.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1546/28.12.2009)

Propunerea legislativă are ca obiect de reglementare înfiinţarea comunei Racşa, prin reorganizarea comunei Oraşu Nou, judeţul Satu Mare.

Comisia propune Plenului Camerei Deputaţilor adoptarea propunerii legislative cu amendamente admise, astfel cum sunt redate în Anexa la prezentul Raport.
 
 Propunerea legislativă face parte din categoria legilor organice, conform art. 73 alin.(3), lit.o) din Constituţia României, republicată.
La lucrările comisiei au fost prezenţi 32 deputaţi, din totalul de 33 membri ai comisiei.

La dezbaterile care au avut loc în şedinţa comisiei din 9 februarie 2010 au participat, în conformitate cu prevederile art.54 şi 55 din Regulamentul Camerei Deputaţilor, republicat, Irina Alexe – secretar de stat, Dan Valentin Fătuloiu – secretar de stat şi Cristian Petraru – şef serviciu în Ministerul Administraţiei şi Internelor.
Raportul comisiei a fost adoptat cu majoritate de voturi (1 vot împotrivă şi 1 abţinere).
Camera Deputaţilor este prima Cameră sesizată potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Expert, Roxana Feraru
ANEXA

I. Amendamente admise
Comisia propune adoptarea propunerii legislative cu următoarele modificări:
	Nr. crt.
	Text iniţial
	Text propus de Comisie

(autorul amendamentului)


	Motivarea amendamentelor propuse

	  0
	1
	2
	3

	1. 
	LEGE
privind înffinţarea comunei  Racşa, prin reorganizarea comunei Oraşu Nou, judeţul Satu Mare

	LeGE
pentru înfiinţarea comunei  Racşa, judeţul Satu Mare, prin reorganizarea comunei Oraşu Nou
 (Autor: Comisia pentru administraţie publică, amenajarea teritoriului şi echilibru ecologic)


	Pentru corectarea unei erori de redactare.

	2. 
	
 Art.1. - (1) Se înfiinţează comuna Raşca, judeţul Satu Mare, având în componenţă satele Racşa şi Racşa Vii, prin reorganizarea comunei Oraşu Nou.

(2) Reşedinţa comunei se stabileşte în satul Racşa. 


	
Art.1. - (1) Se înfiinţează comuna Racşa, judeţul Satu Mare, având în componenţă satele Racşa şi Racşa-Vii, prin reorganizarea comunei Oraşu Nou.


(2) Reşedinţa comunei Racşa se stabileşte în satul Racşa. 
(Autor: Comisia pentru administraţie publică, amenajarea teritoriului şi echilibru ecologic)
	Pentru uniformitate în redactare cu celelalte acte normative cu obiect de reglementare similar şi denumirea satelor conform Legii nr.2/1968 republicată, cu modificările ulterioare.

	3. 
	
Art.2. - (1) În urma reorganizării prevăzute la art.1, comuna Oraşu Nou, are în componenţă satele Oraşu Nou, Oraşu Nou Vii, Prilog, Prilog Vii şi Remetea Oaş.

(2) Reşedinţa comunei rămâne în satul Oraşu Nou.


	
Art.2. - (1) În urma reorganizării prevăzute la art.1, comuna Oraşu Nou, are în componenţă satele Oraşu Nou, Oraşu Nou-Vii, Prilog, Prilog-Vii şi Remetea Oaşului.

(2) Reşedinţa comunei Oraşu Nou rămâne în satul Oraşu Nou.

(Autor: Comisia pentru administraţie publică, amenajarea teritoriului şi echilibru ecologic)


	Pentru uniformitate în redactare cu celelalte acte normative cu obiect de reglementare similar şi denumirea satelor conform Legii nr.2/1968 republicată, cu modificările şi completările ulterioare.

	4. 
	
Art.3. - (1) Până la constituirea, potrivit legii, a autorităţilor administraţiei locale în comuna Racşa, rezolvarea problemelor curente se asigură de 2 delegaţi, numiţi prin ordin al prefectului, cu atribuţii de primar şi viceprimar, precum şi de un secretar numit de prefect, în condiţiile legii, care vor reprezenta autorităţile locale.


(2) Salarizarea persoanelor prevăzute la alin.(1) se face, potrivit reglementărilor legale în vigoare, din bugetul comunei Oraşu Nou.


	
Art.3. - (1) Până la constituirea, potrivit legii, a autorităţilor administraţiei publice locale în comuna Racşa, rezolvarea problemelor curente se asigură de 2 delegaţi, numiţi prin ordin al prefectului, cu atribuţii de primar şi viceprimar, precum şi de un secretar numit de prefect, în condiţiile legii, care vor reprezenta autorităţile locale.


(2) Salarizarea persoanelor prevăzute la alin.(1) se face, potrivit reglementărilor legale în vigoare, din bugetul comunei Racşa.
(Autor: Comisia pentru administraţie publică, amenajarea teritoriului şi echilibru ecologic)


	Pentru unitate în redactare cu alte acte normative cu obiect de reglementare similar.



	5. 
	
Art.4. - (1) Consiliul Judeşean Satu Mare şi delegaţii împuterniciţi conform prevederilor art.3 alin.(1), împreună cu Direcţia Generală a Finanţelor Publice a Judeţului Satu Mare şi cu Consiliul Local al comunei Oraşu Nou, repartizează veniturile şi cheltuielile bugetului pe anul 2008, precum şi patrimoniul actual al comunei Oraşu Nou, între comunele prevăzute la art.1 şi art.2.

(2) Veniturile şi cheltuielile care, în condiţiile legii, revin de drept comunei Racşa, se administrează şi se gestionează prin autorităţile administraţiei publice locale ale acestei noi comune, iar echilibrarea bugetului local se realizează pe seama sumelor defalcate din impozitul pe venit pentru echilibrarea bugetelor locale, în limitele prevederilor aprobate pentru anul 2008, pe ansamblul judeţului Satu Mare.


(3) Bugetul comunei Racşa pe anul 2008 se elaborează de către delegaţii prevăzuţi la art.3 alin.(1), cu avizul Direcţiei Generale a Finanţelor Publice a Judeţului Satu Mare.


_______________________ 


	
Art. 4. – (1) Consiliul Judeţean Satu Mare şi delegaţii împuterniciţi conform prevederilor art.3 alin.(1), împreună cu Direcţia Generală a Finanţelor Publice a Judeţului  Satu Mare şi Consiliul Local al comunei Oraşu Nou, repartizează veniturile şi cheltuielile bugetului pe anul 2010, precum şi patrimoniul actual al comunei Oraşu Nou  între comunele prevăzute la art.1 şi 2.

 
(2) Veniturile şi cheltuielile care, în condiţiile legii, revin de drept comunei Racşa, se administrează şi se gestionează prin autorităţile administraţiei publice locale ale acestei noi comune, iar echilibrarea bugetului local se realizează pe seama sumelor defalcate din impozitul pe venit, pentru echilibrarea bugetelor locale, în limita prevederilor aprobate pentru anul 2010, pe ansamblul judeţului Satu Mare.

(3) Bugetul comunei Racşa pe anul 2010 se elaborează de către delegaţii prevăzuţi la art.3 alin.(1), cu avizul Direcţiei Generale a Finanţelor Publice a Judeţului Satu Mare.


(4) Operaţiunile de predare-preluare se fac pe bază de protocol încheiat între primarul comunei Oraşu Nou şi delegatul desemnat prin ordin al prefectului, cu atribuţii de primar, al comunei Racşa.
(Autor: Comisia pentru administraţie publică, amenajarea teritoriului şi echilibru ecologic)

	Pentru un plus de rigoare normativă şi corelare cu textele existente în celelalte acte normative cu obiect de reglementare similar.



	6. 
	
_________________________

	
Art.5. - Se autorizează Ministerul Finanţelor Publice să introducă modificările ce decurg din aplicarea prezentei legi în bugetul de stat pe anul 2010 şi în bugetul Ministerului Administraţiei şi Internelor.

(Autor: Comisia pentru administraţie publică, amenajarea teritoriului şi echilibru ecologic)


	Pentru unitate în redactare cu alte acte normative cu obiect de reglementare similar.



	7. 
	________________________
	
Art.6. – Până la noile alegeri locale, autorităţile administraţiei publice locale din comuna Oraşu Nou vor funcţiona în componenţa avută la data intrării în vigoare a prezentei legi.
(Autor: Comisia pentru administraţie publică, amenajarea teritoriului şi echilibru ecologic)


	Pentru unitate în redactare cu alte acte normative cu obiect de reglementare similar.



	8. 
	________________________
	
Art.7. - Alegerile pentru autorităţile administraţiei publice locale în comuna nou-înfiinţată potrivit art.1, se organizează în termen de cel mult 6 luni de la data intrării în vigoare a prezentei legi.

(Autor: Comisia pentru administraţie publică, amenajarea teritoriului şi echilibru ecologic)

	Pentru unitate în redactare cu alte acte normative cu obiect de reglementare similar.



	9. 
	________________________
	
Art. 8.  –  Până la noile alegeri locale, autorităţile administraţiei publice locale din comuna Oraşu Nou funcţionează în componenţa avută la data intrării în vigoare a prezentei legi.

(Autor: Comisia pentru administraţie publică, amenajarea teritoriului şi echilibru ecologic)


	Pentru unitate în redactare cu alte acte normative cu obiect de reglementare similar.



	10. 
	_____________________

	
Art. 9. – Anexa la Legea nr. 2/1968 privind organizarea administrativă a teritoriului României, republicată în Buletinul Oficial, Partea I, nr.54-55 din 27 iulie 1981, cu modificările şi completările ulterioare, se modifică în mod corespunzător.

(Autor: Comisia pentru administraţie publică, amenajarea teritoriului şi echilibru ecologic)


	Pentru unitate în redactare cu alte acte normative cu obiect de reglementare similar.

